Sekolah Menengah Kebangsaan Tunku Kurshiah

Sejarah Sekolah 
SMK Tunku Kurshiah merupakan satu-satunya sekolah di daerah Kuala Pilah yang dikhaskan untuk murid-murid perempuan. Sekolah ini telah ditubuhkan pada tahun 1952 dan telah dirasmikan oleh Almarhum Tunku Besar Burhanuddin. Sejarah penubuhan SMK Tunku Kurshiah ini adalah berikutan untuk menampung murid-murid perempuan di Kuala Pilah.

Semasa Tanah Melayu di bawah pemerintahan Jepun, SMK Tunku Muhammad telah ditutup. Selepas perang Dunia Kedua tamat, SMK Tunku Muhammad telah dibuka semula pada bulan November 1945. Oleh kerana sekolah tersebut merupakan satu-satunya sekolah aliran Inggeris di daerah Kuala Pilah, maka ramai ibu bapa menghantar anak-anak mereka, lelaki dan perempuan ke SMK Tunku Muhammad untuk mendapatkan pendidikan Inggeris yang sempurna.

Menjelang tahun 1950, bilangan pelajar perempuan bertambah ramai. Menyedari masalah ini, Miss Lomas yang menjadi penyelia murid-murid perempuan di sekolah ini dan Mr. Ogle sebagai Guru Besar telah berusaha membina sekolah khas untuk murid-murid perempuan sahaja. Hasil usaha mereka, sebuah sekolah telah dibina pada penggal ketiga tahun 1952 dan sekolah ini dinamakan SMK Tunku Kurshiah, mengambil sempena nama Almarhum Tunku Puan Besar Kurshiah yang menjadi Duli Yang Maha Mulia Tunku Ampuan Negeri Sembilan pada ketika itu. Selepas penubuhan sekolah ini, maka SMK Tunku Muhammad dijadikan sekolah khas untuk murid lelaki manakala murid-murid perempuan didaftarkan di SMK Tunku Kurshiah.

Lepasan murid sekolah ini telah berjaya menjawat jawatan penting sama ada di sektor kerajaan mahu pun swasta. Ramai antara bekas muridnya yang menjadi tokoh-tokoh politik, ahli korporat, ahli profesional dan lain-lain. SMK Tunku Kurshiah telah mengalami banyak perubahan dari segi fizikal dan akademik.  

 Alamat
Sekolah Menengah Kebangsaan Tunku Kurshiah
Km 2, Jln Tampin
72000, Kuala Pilah
Negeri Sembilan, Malaysia
Telefon =  6064811123
Fax       = 6064841348

 Pautan luar 
 [www.smktk.edu.my - Laman Web Sekolah Menengah Kebangsaan Tunku Kurshiah]


Tunku Kurshiah
Tunku Kurshiah